Miza reala a conflictului

"Asa ceva nu poate fi acceptat", a spus ministrul, miercuri seara, care i-a avertizat pe sindicalisti ca fiecare ora care trece fara a fi semnat contractul colectiv de munca inseamna o scadere de un procent din majorarile salariale convenite.Sova ii acuza pe sindicalisti si pe liderul sindical Ion Radoi de santaj. Sindicalistii au notificat conducerea Metrorex de declansare a unei greve de avertisment joi dimineata, urmata de greva generala.Ministrul spune ca Ion Radoi vinde sindicalistilor iluzii, solicitand, in cadrul negocierilor, o crestere salariala de 42%. O asemenea crestere salariala este ilegala, spune Sova, pentru ca ar trebui corelata cu cresterea productivitatii.Sova spune ca miza reala a conflictului de munca este contractul de exploatare a spatiilor comerciale de la metrou de catre sindicate, contract care a expirat. AGA de la Metrorex a decis evacuarea spatiilor si declansarea unei proceduri competitive pentru ocuparea spatiilor comerciale, dar comerciantii nu au parasit spatiile. "Vor fi notificati pentru sistarea utilitatilor", a spus Sova.Ministrul a spus ca veniturile din exploatarea spatiilor au fost de 2,8 milioane lei in 2016, din care administratia a primit 700.000 de lei, de 2,9 milioane lei in 2016, din care 734 milioane lei pentru administratie, de 3 milioane de lei in 2017, din care 796.000 de lei pentru administratie si de 2,376 milioane lei in acest an, din care 855.000 de lei pentru administratie.Comerciantii au platit 495 de lei/an/metru patrat in 2015, 500 de lei/mp/am in 2016, 529 de lei/mp/an in 2017 si 409 lei/mp/am in 2018.Administratia Metrorex a anuntat ca a fost notificata de Unitatea - Sindicatul Liber Metrou (USLM) cu privire la decizia declansarii grevei de avertisment joi, 15 noiembrie 2018, intre orele 04:00 - 06:00.Inainte de sedinta Consiliului General al USLM, liderul sindical Ion Radoi a spus ca au in vedere greva de avertisment, pentru joi, intre orele 4 si 6 dimineata, iar daca nu se gaseste o solutie, dupa greva de avertisment, va urma o greva generala, "cel mai probabil luni dimineata", respectiv in data de 19 noiembrie.